***Miestne zastupiteľstvo Mestskej časti Košice – Sídlisko KVP***

***Zápisnica***

z II. zasadnutia Miestneho zastupiteľstva Mestskej časti Košice-Sídlisko KVP konaného v mimoriadnom termíne dňa 20. decembra 2018 o 7:30 hodine v priestoroch Miestneho úradu MČ Košice-Sídlisko KVP, Trieda KVP č.1, 1. poschodie, zasadacia miestnosť

**Prítomní poslanci MieZ:** Podľa prezenčnej listiny z II. zasadnutia MieZ, ktorá tvorí prílohu zápisnice.

**Neprítomní poslanci MieZ:** Ing. Mária Gamcová, PhD. – ospravedlnená.

**Ďalší prítomní a zamestnanci mestskej časti:** Podľa prezenčnej listiny, ktorá tvorí prílohu zápisnice.

**1. Otvorenie**

Starosta: Vážené dámy, vážení páni, týmto otváram II. zasadnutie Miestneho zastupiteľstva Mestskej časti Košice-Sídlisko KVP, prosím poslancov aby sa prezentovali. Prítomných je 12 poslancov takže sme uznášaniaschopní.

**2. Schválenie programu rokovania**

Starosta: Dostali ste pozvánku na toto zastupiteľstvo, ako prvé budeme hlasovať o programe rokovania.

1. Otvorenie

2. Schválenie programu rokovania

3. a) Voľba návrhovej komisie

 b) Určenie overovateľov zápisnice

4. Návrh na V. zmenu rozpočtu Mestskej časti Košice-Sídlisko KVP na rok 2018

5. Rôzne

6. Záver

Hlasovanie: Za hlasovalo 12, proti 0, zdržalo sa 0.

Starosta: Otváram diskusiu, keďže sa nikto nehlási, program bol schválený, pokračujeme ďalším bodom.

**3. a) Voľba návrhovej komisie**

Starosta: Poprosím predsedov poslaneckých klubov, aby predniesli svoje nominácie.

p. Pach: Navrhujem do komisie pani poslankyňu Sidorjakovú.

p. Koszoru: Navrhujem do komisie pána Bartóka.

Starosta: Uzatváram diskusiu a dávam hlasovať za návrhovú komisiu v zložení – pán poslanec Bartók a pani poslankyňa Sidorjaková.

Počet poslancov, ktorí sa zúčastnili hlasovania: 12

Hlasovanie: Za hlasovalo 11, proti 0, zdržal sa 1.

Návrh bol prijatý.

**3. b) Určenie overovateľov zápisnice**

Starosta : Za overovateľov zápisnice určujem pána poslanca Boritáša a pána poslanca Horenského.

**4. Návrh na V. zmenu rozpočtu Mestskej časti Košice – Sídlisko KVP na rok 2018**

Starosta: Vážení poslanci, dostali ste od nás návrh na úpravu rozpočtu , ten vychádza z toho, že odkedy sme nastúpili na úrad vyskakujú veci, o ktorých sme nemali vedomosť a  ktoré potrebujeme vyriešiť, niektoré položky musíme navýšiť z dôvodu prečerpania napr. na spustenie servera sme museli firme Datalan zaplatiť sumu 1080,- eur, a od našej oprávnenej osoby sme sa dozvedeli, že máme chybne spracovaný projekt GDPR. Materiál ste dostali, z mojej strany je to všetko. Ak sú nejaké otázky, otváram diskusiu.

p. Takáč: Ďakujem za slovo, ja len nadviažem na Vašu reč pán starosta - jedná sa o sumu 1300,- eur  na špecifické služby, nejde o navýšenie rozpočtu ide len o presun podpoložiek resp. položiek. Ako povedal pán starosta je potrebné komplexne riešiť problém ochrany osobných údajov. V minulosti mestská časť zaviazala firmu, ktorá riešila bezpečnostný projekt avšak ukázalo sa, že nie vždy je verejná súťaž tá správna voľba a najnižšia cena tá najlepšia kvalita.

Po reklamovaní služby dotknutá firma reklamáciu neuznala z dôvodu, že mestská časť neposkytla súčinnosť pri vytvorení bezpečnostného protokolu. Pravdu povediac - pred pol rokom by ma tá suma prekvapila, nakoľko sme boli často uvedení do omylu. Suma je adekvátna a preto odporúčam tento rozpočet schváliť.

Ing. Hóková : Nemuselo k tomu dôjsť, aby sme riešili tieto veci. Ja tu mám e-mail z 27.6.2018, ktorý som adresovala pánovi prednostovi Handzovi, pánovi Šramkovi, pani Senkovej a Ing. Halenárovi. Žiadala som ich o kontrolu, tá mi nebola predložená, neboli vykonané žiadne úkony v zmysle smernice o ochrane osobných údajov, neboli mi predložené žiadne doklady. Nemala som inú možnosť, len oznámiť túto skutočnosť úradu na ochranu osobných údajov.

Starosta: Budeme ďalej pokračovať v reklamácii bezpečnostného projektu a  snažiť sa dotiahnuť to do konca z našej strany. Ak sa nikto nehlási, uzatváram diskusiu a prosím návrhovú komisiu aby prečítala návrh.

Návrhová komisia:

Miestne zastupiteľstvo Mestskej časti Košice – Sídlisko KVP schvaľuje V. zmenu rozpočtu Mestskej časti Košice – Sídlisko KVP na rok 2018 podľa predloženého návrhu.

Starosta: Poprosím spustiť hlasovanie, počet prítomných poslancov je 12.

Hlasovanie: Za hlasovalo 12, proti 0, zdržalo sa 0.

Návrh bol prijatý.

**5. Rôzne**

Starosta: Otváram bod rôzne.

p. Pach: Mám taký návrh, jedná sa o podujatie ocenenia mestskej časti, kde by som chcel nominovať PaedDr. Jána Gála, ktorý získal ocenenie „Amos 2018“, angažuje sa v kultúrnospoločenskej činnosti, počas svojho pôsobenia v školstve dosiahol viaceré ocenia. Tento materiál máte pred sebou poprosím Vás o hlasovanie.

Starosta: Ak sa nikto nehlási, dovoľte mi informovať Vás, čo sa deje na úrade. Robí sa revízia infraštruktúry, dostali ste aj finančné ukazovatele, uskutoční sa tanečná zábava v klube seniorov. Mestskej časti bola vypovedaná poistná zmluva - oslovili sme štyri poisťovne. To je asi všetko, ak sa nikto nehlási uzatváram diskusiu a poprosím návrhovú komisiu, aby prečítala návrh na uznesenie.

Návrhová komisia:

Miestne zastupiteľstvo Mestskej časti Košice – Sídlisko KVP schvaľuje verejné ocenenie Mestskej časti Košice -Sídlisko KVP podľa predloženého návrhu.

Hlasovanie: Za hlasovalo 12, proti 0, zdržalo sa 0.

Návrh bol prijatý.

**6. Záver**

Starosta: Ďakujem Vám, že ste tu prišli a pomohli nám riešiť problémy s ktorými sa tu potýkame.

Zápisnica je vyhotovená formou písomného záznamu z rokovania.

Súčasťou zápisnice je plný zvukový záznam na CD nosiči, ktorý je archivovaný na právnom oddelení Miestneho úradu MČ Košice – Sídlisko KVP.

Prílohu zápisnice tvorí:

* Prezenčná listina poslancov
* Prezenčná listina ďalších prítomných
* Výpisy o hlasovaní poslancov z  II. zasadnutia Miestneho zastupiteľstva Mestskej časti Košice-Sídlisko KVP v mimoriadnom termíne, konaného dňa 20. decembra 2018 z hlasovacieho zariadenia firmy A.S. Partner, s. r. o., Košice v celkovom počte 3 strany.

Dňa 25.04.2019..................................... Dňa 26.04.2019 ................................

 Ing. Michal Michalus, v. r. Mgr. Ladislav Lörinc, v. r.

 prednosta starosta

Overovatelia zápisnice:

Dňa 07.05.2019 ................................... Dňa 09.05.2019 .................................

 Martin Boritáš, v. r. Mgr. Marián Horenský, PhD., v. r.

Zápisnica vyhotovená dňa: 25.04.2019

Zapísala: Ľudmila Marcinová